# Euroopa Liidu C 166A/1. j

| | ISSN 1725-5171 |
| --- | --- |
| Euroopa Liidu
  Teataja | C 166A |
| | |
| Eestikeelne väljaanne | Teave ja teatised | 51. köide1. juuli 2008 |

ISSN 1725-5171

Euroopa Liidu

Teataja

C 166A

Eestikeelne väljaanne

Teave ja teatised

51. köide1. juuli 2008

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Komisjon |
| 2008/C 166A/01 | Euroopa Pettustevastane Amet (OLAF) – Teade direktori vaba ametikoha kohta (palgaaste AD14) – OLAF A Juurdlused ja operatiivtöö I (Personalieeskirjade artikli 29 lõige 2) – KOM/2008/10094 | 1 |

Teatis nr

Sisukord

Lehekülg

V   Teated

HALDUSMENETLUSED

Komisjon

2008/C 166A/01

Euroopa Pettustevastane Amet (OLAF) – Teade direktori vaba ametikoha kohta (palgaaste AD14) – OLAF A Juurdlused ja operatiivtöö I (Personalieeskirjade artikli 29 lõige 2) – KOM/2008/10094

1

| ET | |
| --- | --- |

ET

---

V Teated

HALDUSMENETLUSED

Komisjon

| 1.7.2008 | ET | Euroopa Liidu Teataja | CA 166/1 |
| --- | --- | --- | --- |

1.7.2008

ET

Euroopa Liidu Teataja

CA 166/1

---

Euroopa Pettustevastane Amet (OLAF)

Teade direktori vaba ametikoha kohta (palgaaste AD14)

OLAF A „Juurdlused ja operatiivtöö I”

(Personalieeskirjade artikli 29 lõige 2)

KOM/2008/10094

(2008/C 166 A/01)

Organisatsiooni kirjeldus

Oleme Euroopa Pettustevastane Amet (OLAF). Euroopa Ühenduse finantshuve kahjustavate pettuste vastane võitlus on Euroopa Liidu usaldusväärsuse jaoks keskse tähtsusega. ELi institutsioonid on määranud pettusevastase võitluse seetõttu oluliseks prioriteediks. OLAF on samal ajal nii juurdlustalitus kui ka pettusevastase poliitika kavandamise ja rakendamise eest vastutav komisjoni peadirektoraat. OLAFi peadirektor on juurdlustegevuses täiesti sõltumatu, st kui ta uurib pettusekahtlusi ja muid ebaseaduslikke tegevusi, millel on finantstagajärjed ELi eelarvele. OLAFi sõltumatu juurdluspädevus hõlmab kõiki ELi institutsioone ja asutusi, samuti ettevõtjaid, kes on seotud EÜ eelarvega nii liikmesriikides kui ka kolmandates riikides. Väljaspool operatiivtööd, mille tegemisel on OLAF täiesti sõltumatu, tegutseb ta nagu komisjoni teisedki peadirektoraadid, koostades ja rakendades oma pädevusvaldkonda kuuluvaid poliitikaid.

Direktoraadi A peamiseks ülesandeks on juurdluste tegemine Euroopa Liidu institutsioonides, asutustes ning muudes talitustes, mis kuuluvad OLAFi pädevusvaldkonda, ning pettusekahtlustega seotud juurdluste tegemine ELi eelarve osades, mida komisjon haldab otse. OLAFi eesmärk on avastada ja hoida ära pettuseid, korruptsiooni ja muid ebaseaduslikke tegevusi, mis mõjutavad Euroopa Ühenduse finantshuve. Direktoraadi A direktor jälgib juurdlusi peadirektori järelevalve all. Juurdluste kohta koostatakse aruanded, mis esitatakse menetluse alustamiseks ja/või distsiplinaarmeetmete võtmiseks liikmesriikide õigusasutustele ja/või ühenduse distsiplinaarasutustele.

Direktoraat A koosneb neljast üksusest, kus töötab umbes 80 inimest. Töötajad on peamiselt eri valdkondadele spetsialiseerunud uurijad, kes on varem töötanud politseiametnike, audiitorite või prokuröridena. Kaks üksust tegelevad peamiselt Euroopa Liidu institutsioonide ja muude asutuste sisejuurdlustega. Kolmas üksus uurib pettusi seoses komisjoni kuluprogrammidega Euroopa Liidus ja teistes Euroopa riikides, eelkõige kandidaatriikides, Balkanil ja endise Nõukogude Liidu aladel. Neljas üksus uurib pettusekahtlusi seoses ELi välisabi eelarvega, sealhulgas seoses Euroopa Investeerimispangaga. Direktoraadi A tegevust toetavad direktoraadi C andmekogumis- ja õigusabiüksused ning direktoraadi D teabehaldusüksus.

Pakutav ametikoht

Direktor vastutab direktoraadi strateegilise suunitluse ja juhtimise eest. Direktoril on OLAFis keskne roll. Ta tegeleb Euroopa Liidu institutsioonides esinevate kõige tundlikumate küsimustega professionaalselt, sõltumatult, erapooletult ning täie rangusega. Direktori ülesanneteks on OLAFi operatiivtöö edasiarendamine, eelkõige kõige tundlikumates ja suurema riskiastmega tegevusvaldkondades, võitlus Euroopa Liidu institutsioonides ning eelarve otsetoetuste valdkonnas esinevate pettuste ja korruptsiooni vastu, kasutades juurdlusi ning institutsioonides ja liikmesriikide ametiasutuste juures partneritega kontaktide loomist. Samuti hoolitseb direktor püstitatud prioriteetide saavutamiseks piisavate vahendite olemasolu tagamise eest.

Sobivuskriteeriumid

Kandidaadil peaks olema

| — | tõendatud kogemused personali juhtimisel keerukas multidistsiplinaarses ja multikultuurses keskkonnas, kasuks tuleb rahvusvaheline kogemus; |
| --- | --- |

—

tõendatud kogemused personali juhtimisel keerukas multidistsiplinaarses ja multikultuurses keskkonnas, kasuks tuleb rahvusvaheline kogemus;

| — | suurepärased juhioskused, oskus motiveerida erineva erialase tausta ja kodakondsusega asjatundjate meeskonda; |
| --- | --- |

—

suurepärased juhioskused, oskus motiveerida erineva erialase tausta ja kodakondsusega asjatundjate meeskonda;

| — | hea hindamisvõime ja oskus töötada pingelises olukorras; |
| --- | --- |

—

hea hindamisvõime ja oskus töötada pingelises olukorras;

| — | kõrgem õigusteaduse kraad või pädevus töötada õigusalal; |
| --- | --- |

—

kõrgem õigusteaduse kraad või pädevus töötada õigusalal;

| — | märkimisväärne kõrgema ametiastme töökogemus pettusevastase võitluse valdkonnas, sealhulgas praktiline kogemus kriminaaljuurdluse läbiviimisel ja juhtimisel; |
| --- | --- |

—

märkimisväärne kõrgema ametiastme töökogemus pettusevastase võitluse valdkonnas, sealhulgas praktiline kogemus kriminaaljuurdluse läbiviimisel ja juhtimisel;

| — | suurepärane suhtlemisoskus, sealhulgas võime esindada OLAFit kõrgemal tasemel nii institutsioonide sees kui ka väljaspool; |
| --- | --- |

—

suurepärane suhtlemisoskus, sealhulgas võime esindada OLAFit kõrgemal tasemel nii institutsioonide sees kui ka väljaspool;

| — | suurepärane võrgustike loomise oskus, oskus arendada OLAFi kontakte partneritega liikmesriikides, kolmandates riikides ja rahvusvahelistes organisatsioonides; |
| --- | --- |

—

suurepärane võrgustike loomise oskus, oskus arendada OLAFi kontakte partneritega liikmesriikides, kolmandates riikides ja rahvusvahelistes organisatsioonides;

| — | väga hea inglise ja/või prantsuse keele oskus (kasuks tuleb teiste keelte oskus). |
| --- | --- |

—

väga hea inglise ja/või prantsuse keele oskus (kasuks tuleb teiste keelte oskus).

Kõrgema taseme kogemus prokurörina, kohtunikuna või töökogemus riiklikus või rahvusvahelises asutuses juhtival ametikohal, mis tegeleb samalaadsete küsimustega nagu OLAF, on märkimisväärseks eeliseks.

Kandidaat peab

| 1. | olema Euroopa Liidu liikmesriigi kodanik; |
| --- | --- |

1.

olema Euroopa Liidu liikmesriigi kodanik;

| 2. | omama kõrgharidust, mis annab õiguse astuda kraadiõppesse; |
| --- | --- |

2.

omama kõrgharidust, mis annab õiguse astuda kraadiõppesse;

| 3. | omama vähemalt 15aastast ülikoolijärgset töökogemust erialal ja tasemel, mis vastab eespool osutatud kvalifikatsioonile, vähemalt viis aastat sellest peab olema omandatud kõrgemal juhtival ametikohal (1); |
| --- | --- |

3.

omama vähemalt 15aastast ülikoolijärgset töökogemust erialal ja tasemel, mis vastab eespool osutatud kvalifikatsioonile, vähemalt viis aastat sellest peab olema omandatud kõrgemal juhtival ametikohal (1);

| 4. | valdama üht Euroopa Liidu ametlikku keelt väga heal tasemel ja teist ametlikku keelt piisaval tasemel. (Valikumenetlus toimub ainult inglise, prantsuse või saksa keeles. Kuna see võib anda eelise keelt emakeelena rääkivatele isikutele, küsitletakse viimaseid ka ühes või mitmes muus keeles.) |
| --- | --- |

4.

valdama üht Euroopa Liidu ametlikku keelt väga heal tasemel ja teist ametlikku keelt piisaval tasemel. (Valikumenetlus toimub ainult inglise, prantsuse või saksa keeles. Kuna see võib anda eelise keelt emakeelena rääkivatele isikutele, küsitletakse viimaseid ka ühes või mitmes muus keeles.)

Juhul kui edukas kandidaat ei ole veel läbinud vastava astme julgeolekukontrolli, peab ta ametisse määramisel seda tegema.

OLAF on järgib tööhõivepoliitikas võrdsete võimaluste põhimõtet ning töö- ja pereelu optimaalset kokkusobitamist.

OLAF ootab avaldusi eriti uute liikmesriikide kodanikelt ning naistelt, kuna mõlemad nimetatud rühmad on OLAFi juhtkonnas praegu vähe esindatud.

Sõltumatus ja huvide deklaratsioon

Kandidaadid peavad kinnitama oma valmisolekut esitada deklaratsioon kohustuse kohta tegutseda sõltumatult avalikes huvides ja deklaratsioon huvide kohta, mida võiks lugeda nende sõltumatust ohustavateks.

Ametisse määramine ja töötingimused

Direktori valib ja nimetab ametisse Euroopa Komisjon vastavalt oma personalivaliku- ja värbamismenetlusele. Komisjoni nõuandekomitee ametisse nimetamise küsimustes ning välistest personalinõustajatest koosnev hindamiskeskus koostavad sobivate kandidaatide nimekirja ning kutsuvad sobivaks osutunud kandidaadid vestlusele.

Palga- ja teenistustingimused on sätestatud Euroopa ühenduste personalieeskirjade palgaastme AD14 ametnikke käsitlevas osas.

Juhime kandidaatide tähelepanu sellele, et personalieeskirjade kohaselt peavad kõik uued töötajad läbima üheksakuulise katseaja.

Teenistuskoht asub Brüsselis.

Taotluste esitamise kord

Käesolev teade ametikoha täitmise kohta avaldatakse samal ajal mitme muu kõrgema ametikoha täitmise teatega. Kandidaadid, kes soovivad kandideerida mitmele ametikohale, peavad esitama iga ametikoha jaoks eraldi avalduse.

Kontrollige enne avalduse esitamist hoolikalt, kas Te vastate kõigile konkursil osalemise tingimustele, eriti diplomi ja töökogemuse kohta kehtestatud nõuetele.

Kui soovite kandideerida, siis peate end registreerima Internetis järgmisel veebilehel: http://ec.europa.eu/dgs/personnel_administration/seniormanagementvacancies/CV_Encadext/index.cfm

ning järgima kandideerimise eri etappe käsitlevaid juhiseid.

Teie ise vastutate õigeaegse registreerumise eest Interneti teel (2). Soovitame tungivalt mitte oodata registreerumisega viimaste päevadeni, sest avalduse täitmine veebilehel võib Interneti koormatuse või Teie Interneti-ühenduse rikke tõttu enne täitmise lõpetamist katkeda ning sel juhul tuleb Teil kogu protsessi korrata. Pärast registreerumise lõpptähtaja möödumist enam registreeruda ei saa.

Registreerumise edukal lõpetamisel ilmub ekraanile registreerimisnumber, mille peate üles kirjutama – see on Teie viitenumber kõigis kandideerimisega seotud küsimustes. Registreerimisnumbri saamine näitab, et registreerumisprotsess on lõppenud – see kinnitab, et oleme registreerinud kõik sisestatud andmed.

Kuni Te registreerimisnumbrit saanud ei ole, on Teie avaldus registreerimata!

Juhime Teie tähelepanu sellele, et Teil peab olema e-posti aadress. Seda kasutatakse Teie registreeringu tuvastamiseks.

Avaldusele tuleb lisada elulookirjeldus Wordi või PDFi vormingus ning sisestada veebipõhine motivatsioonikiri (kuni 8 000 tähemärki). Nii elulookirjeldus kui ka motivatsioonikiri peavad olema inglise, prantsuse või saksa keeles.

Pidage meeles, et avalduse menetlemisetappe ei ole võimalik veebis jälgida. Värbav peadirektoraat võtab Teiega Teie avalduse asjus ise ühendust.

Kui Teil on puue, mis ei võimalda Teil elektroonilist registreerimisvormi täita, võite Te – soovitavalt e-posti kaudu

   (3)
  – taotleda taotlusvormi paberkandjal, mille Te peaksite täitma, allkirjastama ja tagastama elektronkirja teel või tähitud kirjana, mis kannab hiljemalt registreerimise lõppkuupäeva postitemplit. Edasine suhtlemine komisjoniga toimub posti teel.

Oma taotlusele peate lisama puude olemasolu kinnitava tõendi, mille on väljastanud tunnustatud asutus. Ühtlasi peaksite eraldi paberil kirjeldama konkreetseid abinõusid, mis Teie arvates võiksid muuta testidest osavõtmise Teile lihtsamaks.

Kui peaksite vajama lisateavet ja/või peaks tekkima tehnilisi probleeme, teatage neist e-posti aadressil ADMIN-MANAGEMENT-ONLINE@ec.europa.eu

Lõpptähtaeg

Avalduse esitamise lõpptähtaeg on 29. juuli 2008. Elektrooniliste avalduste vastuvõtmine lõpeb kell 12.00 keskpäeval Brüsseli aja järgi.

---

(1)  Oma elulookirjelduses peaksid kandidaadid vähemalt nende viie aasta kohta, mille jooksul nad töötasid kõrgemal juhtival ametikohal, esitama järgmised andmed: 1) ametinimetus ja -ülesanded, 2) alluvate arv märgitud ametikohal/-kohtadel, 3) hallatud eelarvete suurus ning 4) hierarhiliste tasemete arv all- ja ülalpool ning sama taseme kolleegide arv.

(2)  Hiljemalt 29.7.2008 kell 12:00 Brüsseli aja järgi.

(3)  ADMIN-MANAGEMENT-ONLINE@ec.europa.eu European Commission, Directorate-General „Personnel and Administration”, Organisation Chart and Management Staff Unit, COM/2008/10094, MO34 5/119, B-1049 Brussels. Faks: 0032 2 29 55304.

---